Akken daɣen i taɣent azal, deg udiwenni, tilufa i d-yezzin i tudert s umata. Tid yecban amennuɣ s tektiwin gar yilemẓi d win i t-yugaren deg leɛmer. Yefka-d amedya n umennuɣ s tektiwin d useqdec n tẓuri. Akka, amangal (romancier) yerra-d tajmilt i wid yettqenniɛen, i d-isakayen deg lɣaci, deg tegnit iḥersen, fiḥel tiyita. Timlilit yugin ad d-tili gar umdan yeṭṭfen deg lɛadat tiqburin, win yugin ad asent-yebru; d umdan imalen yeddan deg ubrid amiran (moderne), yesha agla-s, yettu ansi i d-yuɣ aẓar. Tadukli yezḍan gar 3 n yimdanen-a, tebna s letkal, yeffeɣ usteqsi gar-asen, win i d-yennan kra, wiyaḍ ad nedhen.